শিক্ষার বিস্তার ও প্রসারে রাসূল (সা) অসাধারণ ভূমিকায় অকুণ্ঠ স্বীকৃতি শুধু তাঁর অনুসারী ভক্তবৃন্দের মুখনিঃসৃত বক্তব্য থেকেই নয় বরং ইসলামের ঘোরবিরোধী এবং ইসলামের প্রতিপক্ষদের সারিতে অবস্থানকারী অনেক নিরপেক্ষ গবেষকের স্বীকারোক্তিতেও এর প্রমাণ মেলে। এ ক্ষেত্রে টমাস কারলাইলের একটি উক্তি অত্যন্ত প্রণিধানযোগ্য। টমাস কারলাইল বিস্ময় প্রকাশ করে বলেন, ‘মুহাম্মদ (সা) ছিলেন একজন নিরক্ষর মানুষ। কোনো শিক্ষকের সামনে তিনি বসেননি কোনোদিন, প্রচলিত পন্থায় তিনি কোনো আক্ষরিক জ্ঞান অর্জন করেননি, অথচ তাঁরই মুখনিঃসৃত প্রতিটি বাক্য জ্ঞান-বিজ্ঞানের অসাধারণ ও বৈচিত্র্যময় উপকরণ। প্রয়োজন ছাড়া তিনি কোনো কথাই বলতেন না এবং তখন তিনি নীরব থাকতেন। যখন কোনো কথা বলতেন তখন তা হতো বুদ্ধিদীপ্ত ও বিচক্ষণতা সমৃদ্ধ।’ (খরভব ড়ভ ঃযব ঐড়ষু চৎড়ঢ়যবঃ)